২০১৩ সালের অক্টোবরে উয়েফা সভাপতি মিশেল প্লাতিনি প্রস্তাব করেন যে, ২০১৮ সালে থেকে ফিফা বিশ্বকাপের চূড়ান্ত পর্বে খেলা দলের সংখ্যা ৩২ থেকে ৪০-এ উন্নীত করা উচিত। তিনি আর বলেন যে, খেলার বিন্যাস একই থাকে, কিন্তু প্রতি গ্রুপে ৪ দলের পরিবর্তে ৫ দল থাকবে। অতঃপর ফিফার প্রেসিডেন্ট সেপ ব্লাটারের এক সাক্ষাৎকারে বলেন যে, ইউরোপ ও দক্ষিণ আমেরিকার দলগুলো বেশি স্থান অধিকারী, পক্ষান্তরে আফ্রিকা এবং এশিয়ার দলগুলো বেশ কম স্থান পেয়ে থাকে। তাই আফ্রিকা এবং এশিয়ার দলগুলোও বিশ্বকাপের চূড়ান্ত পর্বে অধিক স্থান লাভ করার যোগ্যতা রাখে। তবে ফিফার সাধারণ সম্পাদক জেরোম ভ্যালকি বলেন যে, ২০১৮ সালে এই সম্প্রসারণের কোন সম্ভাবনা নেই, অন্যদিকে রাশিয়ার ক্রীড়া মন্ত্রী ভিটালি মুটকো বলেন যে, "আমাদের দেশে ৩২টি দলের অংশগ্রহণের ওপর ভিত্তি করে সকল প্রস্তুতি গ্রহণ করা হয়েছে"। অতঃপর শেষ পর্যন্ত ২০১৭ সালের ১০ জানুয়ারীতে আয়োজিত এক ফিফা কাউন্সিলে সকলের সম্মতিতে ভোটের মাধ্যমে নির্ধারিত হয় যে, ২০২৬ সাল হতে ফিফা বিশ্বকাপের চূড়ান্ত পর্বে ৪৮টি দল অংশগ্রহণ করবে।

চূড়ান্ত অবস্থান (প্রথম পর্ব)
উত্তীর্ণ দল
সম্প্রসারণের প্রস্তাব
কনমেবল